FOTO Steaua sau FCSB? Cine i-a scris greșit numele și trofeul câștigat lui Emeric Jenei și cine i-a urat prima "La mulți ani"
Reputatul antrenor român împlinește astăzi 87 de ani.
Emeric Jenei (corect este și Emerich Jenei, varianta în maghiară este Jenei Imre), antrenorul care a câștigat Cupa Campionilor Europeni în 1986 cu Steaua de atunci, împlinește astăzi 87 de ani.
Primii care i-au urat "La mulți ani" tehnicianului au fost cei de la Steaua București, care i-au scris și corect numele:
""La Mulți Ani", Emeric Jenei!
A scris istorie pentru Steaua și pentru echipa națională a României!
A condus Steaua spre cel mai important succes al fotbalului românesc: cucerirea Cupei Campionilor Europeni, pe 7 mai 1986!
Un om cu un bun simț extraordinar, calm, zâmbitor și un antrenor de excepție, Emeric Jenei își serbează ziua de naștere.
La borna cu numărul 87, Clubul Steaua București îi mulțumește pentru tot ceea ce a realizat sub culorile roș-albastre, îi transmite multă sănătate și clipe minunate alături de cei dragi!
"La Mulți Ani", Emeric Jenei!".
Mesajul lui FCSB vs mesajul Stelei
La o oră după postarea Stelei, a postat și FCSB următorul mesaj, mult mai scurt și "la grămadă" cu ceilalți sărbătoriți ai zilei (Ionuț Panțîru, Ovidiu Petre și Mirel Rădoi), cu numele tehnicianului scris greșit (fonetic), și cu numele trofeului câștigat scris aiurea (anacronic, pentru că în 1986 nu exista UEFA Champions League):
"FCSB îi urează La Mulți Ani domnului Emeric Ienei, ajuns la venerabila vârstă de 87 de ani.
Clubul nostru îi dorește antrenorului care a adus trofeul UEFA Champions League la București să aibă parte de multă sănătate!".
Urmăriți SPORT.RO și pe Google News